b"\n_START_ARTICLE_\nJaume Tom\xc3\xa0s i Sabat\xc3\xa9\n_START_SECTION_\nBiografia\n_START_PARAGRAPH_\nDe jovenet va arribar a formar part del primer equip de b\xc3\xa0squet del FC Barcelona i del Sant Josep de Calassan\xc3\xa7. _NEWLINE_Es va llicenciar en econ\xc3\xb2miques i era professor de la C\xc3\xa0tedra d'Empresa Familiar de l'IESE. Entre 1992 i 1999 fou vicepresident del Cercle d'Economia. Va ser president i fundador, en primer lloc, de societats com Segasco i Acef. Entre els importants c\xc3\xa0rrecs que va exercir, figuren el de director general de Gallina Blanca, conseller delegat d'Agrolimen, president del Consell d'Administraci\xc3\xb3 de Fira de Barcelona i vocal del Consell del Banco Bilbao Vizcaya Argentaria (BBVA). El 2003 fou membre del Consell Social de la Generalitat de Catalunya._NEWLINE_El 2006 va rebre la Creu de Sant Jordi. Tamb\xc3\xa9 era membre del patronat dels Amics del MNAC. Mor\xc3\xad el 16 de maig de 2010 a Barcelona, als 77 anys."